CELEX: C2005/031/24
Language: lt
Date: 2005-02-05 00:00:00
Title: Byla C-496/04 College van Beroep voor het Bedrijfsleven te 's-Gravenhage 2004 m. lapkričio 26 d. sprendimu pateiktas prašymas priimti prejudicinį sprendimą byloje J. Slob prieš Productschap Zuivel

5.2.2005   
            
            
               LT
            
            
               Europos Sąjungos oficialusis leidinys
            
            
               C 31/12
            
         College van Beroep voor het Bedrijfsleven te 's-Gravenhage 2004 m. lapkričio 26 d. sprendimu pateiktas prašymas priimti prejudicinį sprendimą byloje J. Slob prieš Productschap Zuivel
   (Byla C-496/04)
   (2005/C 31/24)
   Proceso kalba: olandų
   College van Beroep voor het Bedrijfsleven te 's-Gravenhage 2004 m. lapkričio 26 d. sprendimu kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2004 m. gruodžio 1 d., priimti prejudicinį sprendimą byloje J. Slob prieš Productschap Zuivel.
   College van Beroep voor het Bedrijfsleven te 's-Gravenhage prašo Teisingumo Teismo atsakyti į šiuos klausimus:
   
               —
            
            
               Ar Reglamento (EEB) Nr. 536/93 (1) (Komisijos 1993 m. kovo 9 d. reglamentas ir jo įgyvendinimo nuostatai dėl papildomo mokesčio už pieną ir pieno produktus) 7 straipsnio 1 dalies 1 sakinį ir 3 dalį reikia aiškinti taip, kad ši nuostata suteikia valstybėms narėms veikimo laisvę priimti teisės aktą, kuris įpareigoja jos teritorijoje įsikūrusius pieno gamintojus atlikti apskaitą, ko nėra tarp pareigų, kylančių iš šio reglamento 7 straipsnio 1 dalies f punkto?
            
         
               —
            
            
               Jei į pirmą klausimą bus atsakyta teigiamai, ar nuostata, pagal kurią gamintojas įpareigojamas pateikti pagaminto sviesto kiekio ir jo panaudojimo ataskaitą net gi tuomet, kai sviestas sunaikinamas arba sušeriamas gyvuliams, paremta tuo, kad valstybei narei paliekama tokiu būdu jai suteikta veikimo laisve?
            
         
      (1)  OL L 57, p. 12.